smcproject/ml-wiki-sentences huggingface dataset:
പഞ്ചാബ് ജില്ലാ ഉപദേശക സമിതിയിൽ അംഗമായി ചേർന്നുകൊണ്ട് രാഷ്ട്രീയത്തിൽ പ്രവേശിച്ച ഇദ്ദേഹം 1985 ഏപ്രിൽ 9-ന് പഞ്ചാബ് മുഖ്യമന്ത്രിയായി അധികാരമേറ്റു.
ജനറൽ സിയ വിമാനാപകടത്തിൽ കൊല്ലപ്പെട്ടതിനെത്തുടർന്ന് നടന്ന പൊതുതെരഞ്ഞെടുപ്പിൽ (1988) നവാസ് വീണ്ടും പഞ്ചാബ് മുഖ്യമന്ത്രിയായി.
ഈ തെരഞ്ഞെടുപ്പിലൂടെ പാക് പ്രധാനമന്ത്രിയായി അധികാരമേറ്റ ബേനസീർ ഭൂട്ടോ നവാസിനെ രാഷ്ട്രീയ പ്രതിയോഗിയായി കണ്ടു.
(സുൾഫിക്കർ അലി ഭൂട്ടോയ്ക്ക് വധശിക്ഷ നൽകിയ സിയ-ഉൾ-ഹക്കിന്റെ വലംകൈ ആയിരുന്നു നവാസ് എന്നതായിരുന്നു ശത്രുതയ്ക്ക് കാരണം) അഴിമതി ആരോപണങ്ങളുടെ പേരിൽ ബേനസീർ പുറത്താക്കപ്പെട്ടതിനെത്തുടർന്ന് നടന്ന തെരഞ്ഞെടുപ്പിൽ വിജയിച്ച നവാസ് ആദ്യമായി പാകിസ്താൻ പ്രധാനമന്ത്രിയായി സ്ഥാനമേറ്റു (1990 നവംബർ ).
വലതുപക്ഷ യാഥാസ്ഥിതിക കക്ഷികളുടെ പിന്തുണയോടെയാണ് ഇദ്ദേഹം അധികാരത്തിലേറിയത്.
എന്നാൽ മൂന്ന് വർഷത്തിനുശേഷം 1993 ഏപ്രിൽ 18-ന് അഴിമതി ആരോപണങ്ങളുടെ പേരിൽ ഇദ്ദേഹത്തെ പ്രസിഡന്റ് ഗുലാം ഇസ്ഹാഖ് ഖാൻ പുറത്താക്കി.
ഒന്നരമാസത്തിനുള്ളിൽ പാക്‌സുപ്രീംകോടതി ഇടപെട്ട് നവാസിനെ പുനഃസ്ഥാപിച്ചെങ്കിലും പ്രസിഡന്റുമായുള്ള അഭിപ്രായഭിന്നതകൾ രൂക്ഷമായതോടെ 1993 ജൂലൈ 18-ന് നവാസ് പ്രധാനമന്ത്രി സ്ഥാനം രാജിവച്ചു.
വീണ്ടും പ്രധാനമന്ത്രി
1997 ഫെബ്രുവരിയിൽ നടന്ന പൊതുതെരഞ്ഞെടുപ്പിൽ നവാസ് ഷെരീഫ് രണ്ടാമതും പ്രധാനമന്ത്രിയായി.
ആകെ പോൾ ചെയ്ത വോട്ടുകളുടെ 90 ശതമാനം നേടിക്കൊണ്ട് പാക് ചരിത്രത്തിലെ എക്കാലത്തെയും വിജയം കരസ്ഥമാക്കിയ നവാസ് ഏറെ വിവാദപരമായ ചില ഭരണഘടനാ ഭേദഗതികൾ പാസ്സാക്കി.
ഇതിൽ 13-ആം ഭേദഗതി, പാക് പ്രസിഡന്റിന് പ്രധാനമന്ത്രിയെ പിരിച്ചുവിടാനുള്ള അധികാരം എടുത്തുകളയുകയും, 14-ആം ഭേദഗതി പാർട്ടി അംഗങ്ങളിൽ തികഞ്ഞ അച്ചടക്കം അടിച്ചേല്പിക്കുകയും ചെയ്തു.
എന്നാൽ യാഥാസ്ഥിതിക ഇസ്ലാമിക നേതാക്കളുമായി അടുത്ത ബന്ധം പുലർത്തിയ ഇദ്ദേഹത്തെ പാശ്ചാത്യലോകം സംശയത്തോടെയാണ് വീക്ഷിച്ചത്.
സേനയുമായി ഇടഞ്ഞു
തെരഞ്ഞെടുപ്പ് വിജയത്തിന്റെ പിൻബലത്തിൽ സൈനിക നേതൃത്വവുമായി പലപ്പോഴും ഇടഞ്ഞ നവാസ്, പല കരസേനാമേധാവികളെയും പുറത്താക്കിയിരുന്നു.
1998 ഒക്ടോബറിൽ ഇദ്ദേഹം ജനറൽ പർവേസ് മുഷറഫിനെ സൈനിക മേധാവിയായി നിയമിച്ചു.
എന്നാൽ കാർഗിൽ യുദ്ധത്തിൽ പാകിസ്താനുണ്ടായ പരാജയത്തിനുശേഷം ഇരുവരും തമ്മിൽ അകലുകയാണുണ്ടായത്.
പട്ടാള അട്ടിമറിയിലൂടെ മുഷറഫ് തന്നെ പുറത്താക്കുമെന്ന് ഭയന്ന നവാസ് ഷെരീഫ് 1999 ഒക്ടോബർ 12-ന് മുഷറഫിനെ സൈനിക മേധാവി സ്ഥാനത്തുനിന്ന് നീക്കം ചെയ്തു.
എന്നാൽ ഏറെ നാടകീയമായ ഒരു പട്ടാള അട്ടിമറിയിലൂടെ നവാസ് ഷെരീഫിനെ പുറത്താക്കിയ മുഷറഫ് അധികാരം പിടിച്ചെടുക്കുകയാണുണ്ടായത്.
പിന്നീട് വിവിധ കേസുകളിലായി 14 വർഷം തടവും 21 വർഷം ഏതെങ്കിലും ഭരണ സ്ഥാപനത്തിന്റെ മേധാവിത്വം വഹിക്കുന്നതിൽ വിലക്കും ഏർപ്പെടുത്തിയെങ്കിലും സൌദി രാജകുടുംബത്തിന്റെ പ്രത്യേക ഇടപെടലിനെത്തുടർന്ന് ശിക്ഷ സൗദിയിലേക്കുള്ള നാടുകടത്തലായി ഇളവ് ചെയ്യപ്പെട്ടു.
ബേൻസീറും നവാസുമായുള്ള കൂടികാഴ്ച
സൗദിയിൽവച്ച് മുൻ രാഷ്ട്രീയ എതിരാളികളായ നവാസും ബേനസീറും തമ്മിൽ ( ഫെബ്രുവരി 2005) കൂടിക്കാഴ്ച നടത്തി.
തുടർന്ന് രാജ്യത്തിന്റെ പൊതുതാത്പര്യത്തിനായി ഒരുമിച്ച ഇവർ 2006 മേയ് 14-ന് ലണ്ടനിൽ വച്ച് ഒരു ജനാധിപത്യ ഉടമ്പടിയിൽ (Charter of Democracy) ഒപ്പുവയ്ക്കുകയുണ്ടായി.
പാകിസ്താനിൽ ജനാധിപത്യം പുനഃസ്ഥാപിക്കുന്നതിനായി എ.ആർ.ഡി. (Alliance for the Restoration of Democracy) എന്ന സഖ്യം രൂപീകരിച്ചെങ്കിലും പിന്നീട് ബേനസീർ ഇതിൽനിന്നും വിട്ടുനിന്നത് സഖ്യത്തെ നിർജീവമാക്കി (മുഷറഫുമായി എത്തിച്ചേർന്ന രഹസ്യ ധാരണയായിരുന്നു ബേനസീറിന്റെ പിൻമാറ്റത്തിനു കാരണം എന്നു പറയപ്പെട്ടിരുന്നു).
അതേസമയം മുഷറഫുമായി യാതൊരു സന്ധിക്കും വഴങ്ങാത്ത നവാസിന്റെ വ്യക്തിത്വം ഇദ്ദേഹത്തെ പാകിസ്താനിലെ ജനപ്രിയനായകനാക്കി മാറ്റി.
നവാസ് ഷെറീഫിന് പാകിസ്താനിലേക്ക് മടങ്ങിവരാൻ അനുമതി നൽകിക്കൊണ്ടുള്ള വിധിന്യായം സുപ്രീംകോടതി പുറപ്പെടുവിച്ചതിനെത്തുടർന്ന് 2007 സെപ്റ്റംബർ 10-ന് പാകിസ്താൻ ഇന്റർനാഷണൽ എയർലൈൻസിൽ ഇസ്ലാമാബാദിൽ തിരിച്ചെത്തിയ ഇദ്ദേഹത്തെ മുഷറഫ് ഭരണകൂടം നിരവധി അഴിമതി ആരോപണങ്ങൾ ഉന്നയിച്ചുകൊണ്ട് പാകിസ്താൻ മണ്ണിൽ കാലുകുത്താൻ അനുവദിക്കാതെ സൌദിയിലേക്ക് തിരിച്ചയച്ചു.
അടിയന്തരാവസ്ഥ പ്രഖ്യാപനം
പ്രസിഡന്റ് മുഷറഫ് അടിയന്തരാവസ്ഥ പ്രഖ്യാപിച്ചതിനെത്തുടർന്നുള്ള രാഷ്ട്രീയ സാഹചര്യം നവാസിനെയും ബേനസീറിനെയും വീണ്ടും സമവായത്തിലെത്താൻ പ്രേരിപ്പിച്ചു.
2008 ജനുവരിയിലെ പൊതുതെരഞ്ഞെടുപ്പിന് മുമ്പ് അടിയന്തരാവസ്ഥറദ്ദാക്കുക എന്ന അജണ്ടയായിരുന്നു ഇരുവരെയും ഒന്നിപ്പിച്ചത്.
നവാസിനെ തെരഞ്ഞെടുപ്പിൽ പങ്കെടുപ്പിക്കണമെന്ന് സൗദി രാജകുടുംബം ചെലുത്തിയ സമ്മർദം നവാസ് ഷെരീഫിന് പാകിസ്താനിൽ തിരികെ വരാനുള്ള അവസരം സംജാതമാക്കി.
2008 ജനുനുവരിയിൽ നടന്ന പാർലമെന്റ് തെരഞ്ഞെടുപ്പിൽ നവാസ് നാമനിർദ്ദേശപ്പത്രിക സമർപ്പിച്ചെങ്കിലും ഇദ്ദേഹത്തിനെതിരെ ക്രിമിനൽ കുറ്റങ്ങൾ നിലനിന്നു എന്ന കാരണത്താൽ തെരഞ്ഞെടുപ്പ് കമ്മീഷൻ മത്സരിക്കുന്നതിൽ നിന്നും വിലക്കി (തെരഞ്ഞെടുപ്പിൽ മത്സരിക്കുന്നതിന് ഏർപ്പെടുത്തിയ വിലക്ക് സുപ്രീംകോടതി 2009 മേയ് 27-ന് റദ്ദാക്കുകയുണ്ടായി).
ബേനസീറിന്റെ മരണം
2007 ഡിസംബർ 27-ന് ബേനസീർ ഭൂട്ടോ വധിക്കപ്പെട്ടതോടെ പ്രത്യേകമായ രാഷ്ട്രീയ കാലാവസ്ഥ പാകിസ്താനിൽ സംജാതമായി.
ബേനസീർ വധിക്കപ്പെട്ട സാഹചര്യത്തിൽ തന്റെ പാർട്ടി തെരഞ്ഞെടുപ്പ് ബഹിഷ്കരിക്കുമെന്ന് നവാസ് പ്രഖ്യാപിച്ചെങ്കിലും, ആസിഫ് സർദാരിയുടെ (ബേനസീറിന്റെ ഭർത്താവ്) അഭ്യർഥനയെത്തുടർന്ന് തെരഞ്ഞെടുപ്പിൽ പങ്കെടുക്കുവാൻ ഇദ്ദേഹത്തിന്റെ പാർട്ടി തീരുമാനിച്ചു.
2008 ഫെബ്രുവരി 18-ന് തെരഞ്ഞെടുപ്പു ഫലം പുറത്തുവന്നപ്പോൾ നവാസ് ഷെരീഫിന്റെ പാർട്ടി പഞ്ചാബിൽ വ്യക്തമായ ഭൂരിപക്ഷം നേടുകയും പാക് നാഷണൽ അസംബ്ലിയിൽ രണ്ടാം സ്ഥാനത്തെത്തുകയും ചെയ്തു.
ബേനസീർ ഭൂട്ടോ നേതൃത്വം വഹിച്ചിരുന്ന പാകിസ്താൻ പീപ്പിൾസ് പാർട്ടിക്ക് 342 അംഗ അസംബ്ലിയിൽ 123 സീറ്റും നവാസിന്റെ പാർട്ടിക്ക് 91 സീറ്റും ലഭ്യമായി.
പി.പി.പി.-പി.
എം.എൽ.എൻ. ധപാകിസ്താൻ മുസ്ലിം ലീഗ് (നവാസ്)പസഖ്യത്തിന്റെ നേതൃത്വത്തിൽ കൂട്ടുകക്ഷി സർക്കാർ അധികാരത്തിൽ വന്നു.
മുഷറഫ് പിരിച്ചുവിട്ട ജഡ്ജിമാരെ തിരിച്ചെടുക്കാത്തതിൽ പ്രതിഷേധിച്ച് 2008 മേയ് 14-ന് നവാസ് ഷെരീഫിന്റെ പാർട്ടി മന്ത്രിസഭയിൽ നിന്നു മന്ത്രിമാരെ പിൻവലിച്ചെങ്കിലും മന്ത്രിസഭയെ പുറത്തുനിന്നും പിന്തുണയ്ക്കുകയുണ്ടായി.
2008 ആഗ.
25-ന് പി.പി.പി.യുടെ നേതൃത്വത്തിലുള്ള കൂട്ടുകക്ഷി സർക്കാരിനുള്ള പിന്തുണ നവാസ് പിൻവലിച്ചു.
ജഡ്ജിമാരെ തിരിച്ചെടുക്കണമെന്ന അന്ത്യശാസനം പി.പി.പി. തള്ളിക്കളഞ്ഞതും, ആസിഫ് അലി സർദാരിയെ പ്രസിഡന്റ് സ്ഥാനാർഥിയായി പരിഗണിച്ചതുമാണ് മുന്നണി ബന്ധത്തെ ഉലച്ചത്.
ജഡ്ജിമാരെ തിരിച്ചെടുത്തുവെങ്കിലും (2009) പാകിസ്താനിൽ യഥാർഥ ജനാധിപത്യം സ്ഥാപിക്കാനുള്ള പോരാട്ടം പ്രതിപക്ഷകക്ഷിയായ മുസ്ലിം ലീഗ് (നവാസ്) തുടരുകയാണ്.
അഴിമതിക്കേസിൽ നവാസ് ഷെരീഫിനും മകൾക്കും തടവ്ശിക്ഷ
അഴിമതിക്കേസിൽ നവാസ് ഷെരീഫിനും മകൾക്കും തടവ്ശിക്ഷ അവലംബം പുറത്തേക്കുള്ള കണ്ണികൾ http://www.newsweekpakistan.com/index.php?option=com_content view=article id=951 Itemid=53 http://www.thenews.com.pk/Todays-News-13-15820-Nawaz-Sharif-vows-to-join-protest-against-Nato-supplies http://pmln.org/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നവാസ് ഷെരീഫ് (1949 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നവാൽ എം. നൂർ ഇംഗ്ലീഷ് വിലാസം https://ml.wikipedia.org/wiki/Nawal_M.
_Nour
ഒരു ഒബ്‌സ്റ്റട്രീഷ്യനും ഗൈനക്കോളജിസ്റ്റുമാണ് നവാൽ എം. നൂർ.
അവർ ബ്രിഗാം ആൻഡ് വിമൻസ് ഹോസ്പിറ്റലിലെ ആംബുലേറ്ററി ഒബ്‌സ്റ്റട്രിക്‌സ് പരിശീലനം നയിക്കുന്നു.
ജനനേന്ദ്രിയ ഛേദം/മുറിക്കൽ (FGM/C) എന്നിവയ്ക്ക് വിധേയരായ സ്ത്രീകൾക്ക് ശരിയായ പരിചരണം നൽകുന്നതിലാണ് അവളുടെ ഗവേഷണവും പരിശീലനവും ശ്രദ്ധ കേന്ദ്രീകരിക്കുന്നത്.
ഇത് സ്ത്രീ പരിച്ഛേദനം എന്ന പേരിലും അറിയപ്പെടുന്നു.
കൂടാതെ അമേരിക്കൻ ഐക്യനാടുകളിലെ വൈദ്യശാസ്ത്ര ആവശ്യങ്ങളിൽ ശ്രദ്ധ കേന്ദ്രീകരിക്കുന്ന ആദ്യത്തെ ഏക ആശുപത്രി കേന്ദ്രവും അവർ സ്ഥാപിച്ചു.
അത് എഫ്ജിഎം/സിക്ക് വിധേയരായ ആഫ്രിക്കൻ സ്ത്രീകളുടെ വൈദ്യശാസ്ത്ര ആവശ്യങ്ങളിൽ ശ്രദ്ധ കേന്ദ്രീകരിക്കുന്നു.
2017-ൽ ഫോർബ്‌സ് മാസികയിൽ ശ്രദ്ധേയരായ 40 സ്ത്രീകളിൽ അവർ ഇടംനേടി.
1966ൽ സുഡാനിലെ കാർട്ടൂമിൽ ജനിച്ച നൂർ ഈജിപ്തിലും ഇംഗ്ലണ്ടിലുമായി വളർന്നു.
ഒരു യുവതിയെന്ന നിലയിൽ തനിക്ക് എപ്പോഴും രണ്ട് പ്രധാന താൽപ്പര്യങ്ങൾ ഉണ്ടായിരുന്നുവെന്ന് അവർ റിപ്പോർട്ട് ചെയ്യുന്നു.
സ്ത്രീകളുടെ ആരോഗ്യം, ലോകത്തെ സഹായിക്കുക എന്നിവയായിരുന്നു ഇത്.
കുട്ടിക്കാലത്ത്, അവർക്ക് FGC/M ചുറ്റപ്പെട്ടിരുന്നു.
എന്നാൽ നവൽ എൽ സാദാവിയുടെ പുസ്തകത്തിൽ നിന്ന് അവരുടെ ജോലിയിൽ ശ്രദ്ധ കേന്ദ്രീകരിക്കാൻ പ്രചോദനം ലഭിച്ചു.
അതിൽ സാദാവി തന്റെ പരിച്ഛേദനയെക്കുറിച്ച് വിവരിക്കുന്നു നൂർ ബ്രൗൺ യൂണിവേഴ്സിറ്റിയിൽ ചേർന്ന് അവരുടെ മെഡിക്കൽ ബിരുദം നേടാൻ ഹാർവാർഡ് മെഡിക്കൽ സ്കൂളിൽ പോയി.
നവാബ് ചിത്രശലഭം ഇംഗ്ലീഷ് വിലാസം https://ml.wikipedia.org/wiki/Charaxes_athamas
ഏഷ്യയിലെ ഉഷ്ണമേഖലാ കാടുകളിൽ കാണപ്പെടുന്ന ഒരു പൂമ്പാറ്റയാണ് നവാബ് ( Charaxes athamas ).
ഇന്ത്യയിൽ പ്രധാനമായും പശ്ചിമഘട്ടത്തിലും പൂർവ്വഘട്ടത്തിലും ഹിമാലയൻ പ്രദേശങ്ങളിലുമായിട്ടാണ് ഇവ വിതരണം ചെയ്തിരിക്കുന്നത്.
ഇവക്ക് പുള്ളി നവാബുമായി വളരെ സാമ്യമുണ്ട്.
കാടിനോട് ചേർന്ന ഗ്രാമപ്രദേശങ്ങളിലും ഇവയെ കാണാനുണ്ട്.
മനോഹരമായ ഈ ശലഭത്തിന്റെ മുകൾഭാഗം കറുപ്പുനിറമാണ്.
ഇരു ചിറകിലും മഞ്ഞയും പച്ചയും കലർന്ന് കാണാവുന്നതാണ്.
പിൻചിറകിൽ ഓരോ ജോടി മുനയുള്ള ചെറുവാലുകൾ ഉണ്ടാവും.
നനവാർന്നനിലത്തും ഇലകളിലും ഇരുന്ന് ഇവ വെയിൽ കായാറുണ്ട്.
വളരെ വേഗത്തിലാണ് ഇവയുടെ പറക്കൽ.
മഞ്ചാടി , വാക , ചപ്പങ്ങം , കരിങ്ങാലി തുടങ്ങിയവയുടെ ഇലകളിലാണ് മുട്ടയിടുന്നത്.
മുട്ടയ്ക്ക് മഞ്ഞനിറമാണ്.
ഏതാനും ദിവസം കഴിയുമ്പോൾ മുട്ടയുടെ നിറം മാറും.
ശലഭപ്പുഴുവിന് ഇരുണ്ട പച്ചനിറമാണ്.
ചിത്രശാല Charaxes athamas attalus Dorsal side Polyura athamas attalus Ventral side നവാബ് മണ്ണിൽ ഇരിക്കുന്ന നവാബ് ചിത്രശലഭം From Chinnar WLS അവലംബം പുറം കണ്ണികൾ Wikimedia Commons has media related to Polyura_athamas .
നവാസ്സ ദ്വീപ് ഇംഗ്ലീഷ് വിലാസം https://ml.wikipedia.org/wiki/Navassa_Island
കരീബിയൻ കടലിലെ ഒരു ചെറിയ മനുഷ്യവാസമില്ലാത്ത ദ്വീപാണ് നവാസ്സ ദ്വീപ് ( French : La Navasse , ഹൈതിയൻ ക്രിയോൾ : ലനവാസ് അല്ലെങ്കിൽ ലവാഷ് ).
അമേരിക്കൻ ഐക്യനാടുകൾ ഇത് തങ്ങളുടെ ഓർഗനൈസ് ചെയ്യാത്തതും ഇൻകോർപ്പറേറ്റ് ചെയ്യാത്തതുമായ ഭൂവിഭാഗമായി കണക്കാക്കുന്നു.
ഇത് യു.എസ്. ഫിഷ് ആൻഡ് വൈൽഡ് ലൈഫ് സർവീസ് എന്ന സ്ഥാപനത്തിലൂടെയാണ് ഭരിക്കുന്നത്.
ഹൈതി 1801 മുതൽ നവാസയുടെ മേൽ തങ്ങ‌ളുടെ പരമാധികാരം അവകാശപ്പെടുന്നുണ്ട്.
ഹൈതിയുടെ ഭരണഘടനയിലും ഈ ദ്വീപ് തങ്ങളുടേതാണെന്ന് പ്രഖ്യാപിക്കുന്നു.
കുറിപ്പുകൾ അവലംബം The Navassa Island Riot.
Published by the National Grand Tabernacle, Order of Galillean Fishermen, Baltimore, Md. പുറത്തേയ്ക്കുള്ള കണ്ണികൾ Navassa Island വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് Travel ഗൈഡ് വിക്കിവൊയേജിൽനിന്ന് Wikimedia Atlas of Navassa Island State Of Navaza Archived 2011-07-11 at the Wayback Machine .
നവാഫ് അൽ-അഹ്മദ് അൽ-ജാബിർ അൽ-സബ ഇംഗ്ലീഷ് വിലാസം https://ml.wikipedia.org/wiki/Nawaf_Al-Ahmad_Al-Jaber_Al-Sabah
2020 സെപ്റ്റംബർ 30 മുതൽ കുവൈത്തിലെ അമീറും കുവൈറ്റ് മിലിട്ടറി ഫോഴ്സിന്റെ കമാൻഡറുമാണ് നവാഫ് അൽ-അഹ്മദ് അൽ-ജാബിർ അൽ-സബ ( അറബി : نواف الأحمد الجابر الصباح ‬ ).
2020 സെപ്റ്റംബർ 29 ന് അർദ്ധസഹോദരനും കുവൈറ്റ് അമീറുമായിരുന്ന സബ അൽ അഹ്മദ് അൽ ജാബർ അൽ സബയുടെ മരണത്തെത്തുടർന്ന് നവാഫ്  രാജ്യത്തിന്റെ പരമോന്നതാധികാര സ്ഥാനത്തേക്ക് തിരഞ്ഞെടുക്കപ്പെട്ടു.
2006 ഫെബ്രുവരി 7 ന് നവാഫിനെ കിരീടാവകാശിയായി നാമനിർദേശം ചെയ്തിരുന്നു.
ഷെയ്ഖ് നവാഫ് അൽ അഹമ്മദ് അൽ ജാബർ അൽ സബ 1937 ജൂൺ 25 ന് ജനിച്ചു.
കുവൈത്തിലെ പത്താമത്തെ ഭരണാധികാരിയായ ഷെയ്ഖ് അഹ്മദ് അൽ ജാബർ അൽ സബയുടെ മകനാണ്.
കുവൈത്തിലെ വിവിധ സ്കൂളുകളിൽ പഠനം പൂർത്തിയാക്കിയിട്ടുണ്ട്.
തൊഴിൽ മേഖല
കുവൈറ്റ് രാജകുടുംബത്തിലെ ഏറ്റവും മുതിർന്ന അംഗങ്ങളിൽ ഒരാളാണ് ഷെയ്ഖ് നവാഫ്, 58 വർഷത്തിലേറെയായി വിവിധ ഭരണ ഉത്തരവാദിത്തങ്ങളിൽ കുവൈത്തിൽ സേവനമനുഷ്ഠിക്കുന്നു.
25-ാം വയസ്സിൽ 1962 ഫെബ്രുവരി 21 ന് ഹവല്ലിയുടെ ഗവർണറായി നിയമിതനായ അദ്ദേഹം, 1978 മാർച്ച് 19 വരെ ഈ പദവി വഹിച്ചു.
1978 ൽ അദ്ദേഹം ആഭ്യന്തരമന്ത്രിയായി ചുമതലയേറ്റു 1988 ജനുവരി 26 വരെ പ്രതിരോധമന്ത്രിയായി സേവനമനുഷ്ഠിച്ചു.
ഗൾഫ് യുദ്ധത്തെ, തുടർന്ന് 1991 ഏപ്രിൽ 20 ന് തൊഴിൽ, സാമൂഹിക കാര്യങ്ങളുടെ ആക്ടിംഗ് മന്ത്രിയായി ഷെയ്ഖ് നവാഫിനെ നിയമിക്കുകയും 1992 ഒക്ടോബർ 17 വരെ ഈ പദവി വഹിക്കുകയും ചെയ്തു.
1994 ഒക്ടോബർ 16 ന് ഷെയ്ഖ് നവാഫിനെ കുവൈറ്റ് നാഷണൽ ഗാർഡിന്റെ ഡെപ്യൂട്ടി ചീഫായി നിയമിക്കുകയും 2003 വരെ ആ പദവി വഹിക്കുകയും ചെയ്തു.
അതേ വർഷം തന്നെ അദ്ദേഹത്തെ രാജ്യത്തിന്റെ പ്രധാനമന്ത്രിയായി അവരോധിക്കുകയും ചെയ്തു.
അറബ് രാജ്യങ്ങൾക്കായുള്ള സഹകരണ സമിതിയിൽ ദേശീയ ഐക്യത്തെ പിന്തുണയ്ക്കുന്ന പരിപാടികളിൽ  പ്രധാന പങ്കുവഹിച്ചത് ഷെയ്ഖ് നവാഫ് ആണ്.
2006 ഫെബ്രുവരി 7 ന് ഒരു അമീരി ഉത്തരവ് പ്രകാരം, ശൈഖ് നവാഫിനെ കിരീടാവകാശിയായി ഔദ്യോഗികമായി പ്രഖ്യാപിച്ചു.
2020 സെപ്റ്റംബർ 29 ന് ശൈഖ് സബ അന്തരിച്ചു, ദേശീയ അസംബ്ലി യോഗത്തിൽ നവാഫിനെ കുവൈത്തിന്റെ അമീറായി പ്രഖ്യാപിക്കുകയും ചെയ്തു .
ശൈഖ് നവാഫ് സുലൈമാൻ അൽ ജസീം അൽ ഗാനിമിന്റെ മകളായ ഷെരീഫ സുലൈമാൻ അൽ ജസീം അൽ-ഗാനിമിനെയാണ് വിവാഹം കഴിച്ചത്.
നാല് ആൺമക്കളും ഒരു മകളുമുണ്ട്.
ബഹുമതികൾ സ്പെയിൻ : നൈറ്റ് ഗ്രാൻഡ് ക്രോസ് ഓഫ് ദി ഓർഡർ ഓഫ് സിവിൽ മെറിറ്റ് (23 മെയ് 2008) അർജന്റീന : നൈറ്റ് ഗ്രാൻഡ് ക്രോസ് ഓഫ് ദി ഓർഡർ ഓഫ് ലിബറേറ്റർ ജനറൽ സാൻ മാർട്ടിൻ (1 ഓഗസ്റ്റ് 2011) ഇതും കാണുക അവലംബം
നവാബ്‌ രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/Nawab_Rajendran
പ്രശസ്തനായ ഒരു മലയാളി പൊതു പ്രവർത്തകൻ ആയിരുന്നു നവാബ് രാജേന്ദ്രൻ (1950 – ഒക്ടോബർ 10, 2003)‍.
ടി.എ രാജേന്ദ്രൻ എന്നാണ് അദ്ദേഹത്തിന്റെ യഥാർത്ഥനാമം .
"നവാബ്‌" രാജേന്ദ്രൻ 1950-ൽ പയ്യന്നൂരിലാണ് ജനിച്ചത് .
കുഞ്ഞിരാമ പൊതുവാളും ഭാർഗവിയമ്മയും ആണ്‌ മാതാപിതാക്കൾ .
പൊതുതാൽപര്യ ഹർജികളിലൂടേയാണ് ‌ രാജേന്ദ്രൻ പ്രശസ്തനാകുന്നത്‌ .
രാജേന്ദ്രന്റെ ജീവിതം സാമൂഹ്യ തിന്മകളോടുള്ള എതിർപ്പിന്റെ ഒരു ഉദാഹരണം ആയി നിലകൊള്ളുന്നു.
അദ്ദേഹത്തെ കഠിനമായി ദ്രോഹിച്ച പൊലീസ്‌ ഓഫീസർ ജയറാം പടിക്കൽ അവസാന കാലത്ത്‌ "നല്ലൊരു മനുഷ്യന്റെ ജീവിതവും, ജോലിയും തകർത്തെറിഞ്ഞതിൽ" പശ്ചാത്തപിച്ചിരുന്നു.
തൃശ്ശൂരിൽ നിന്ന് പ്രസിദ്ധീകരിച്ചിരുന്ന " നവാബ്‌ " എന്ന പത്രത്തിലുടെയാണ്‌ രാജേന്ദ്രൻ പൊതുപ്രവർത്തന രംഗത്തേക്ക്‌ കടന്നുവരുന്നത്‌.
അക്കാലത്തു നടന്ന അഴിമതികളേയും, അധർമ്മങ്ങളേയും കുറിച്ച് "നവാബ്‌" പത്രത്തിൽ വിമർശന രൂപത്തിലുള്ള ലേഖനങ്ങൾ രാജേന്ദ്രൻ പ്രസിദ്ധീകരിച്ചു.
ഇതു കൊണ്ടു തന്നെ രാജേന്ദ്രൻ "നവാബ്‌ രാജേന്ദ്രൻ" എന്ന പേരിൽ അറിയപ്പെട്ടു തുടങ്ങി.
മുൻ മുഖ്യമന്ത്രിയും കോൺഗ്രസ് നേതാവുമായിരുന്ന കെ.കരുണാകരൻ മുഖ്യപ്രതിയാകുമായിരുന്ന 
"തട്ടിൽ കൊലക്കേസ്‌" എന്നറിയപ്പെടുന്ന തട്ടിൽ എസ്റ്റേറ്റ്‌ മാനേജർ ജോണിന്റെ കൊലപാതകത്തിനെ കുറിച്ച്‌ സുപ്രധാനമായ തെളിവുകൾ ആദ്യമായി കിട്ടുന്നത്‌ നവാബ്‌ രാജേന്ദ്രനാണ്‌ എന്നു പറയപ്പെടുന്നു.
അതിനുശേഷം ജയറാം പടിക്കലിന്റെ നേതൃത്വത്തിൽ  നവാബ് രാജേന്ദ്രൻ കൊടിയ മർദ്ദനങ്ങൾക്കിരയായി‍.
അദ്ദേഹത്തിന്റെ പത്രവും ഈ സമയത്ത്‌ കോൺഗ്രസുകാർ തല്ലിത്തകർത്തു.
നീണ്ട അജ്ഞാത വാസത്തിനു ശേഷം പുറത്തു വന്ന നവാബ്‌ രാജേന്ദ്രൻ പിന്നീട്‌ അനീതിക്ക്‌ എതിരായി പോരാടിയത്‌ നിയമങ്ങളിലൂടെയും, കോടതികളിലൂടെയും ആയിരുന്നു.
നവാബ്‌ സമർപ്പിച്ച പല പൊതു താൽപര്യ ഹർജികളിലും അദ്ദേഹത്തിന്‌ (പൊതു ജനത്തിനും) അനുകൂലമായ വിധിയുണ്ടായി.
രാഷ്ട്രീയനേതാക്കൾക്കെതിരെ ഉണ്ടായ സംഭവങ്ങൾ
പൊതുകാര്യപ്രസക്തമായ വിഷയങ്ങളിൽ നിയമയുദ്ധം നടത്തിയ ശ്രദ്ധേയനായ നവാബ് കെ. കരുണാകരനെതിരെ നടത്തിയ നിയമയുദ്ധങ്ങൾ മാധ്യമശ്രദ്ധ പിടിച്ചുപറ്റിയിരുന്നു.
കരുണാകരൻ നേതൃത്വം നൽകിയ കോൺഗ്രസ് മന്ത്രിസഭയിൽ മന്ത്രിയായിരുന്ന എം. പി. ഗംഗാധരന് നവാബിന്റെ കേസിനെ തുടർന്ന് സ്ഥാനം രാജി വയ്ക്കേണ്ടി വന്നിരുന്നു.
ഗംഗാധരൻ പ്രായ പൂർത്തിയാകാത്ത മകൾ ബിന്ദുവിനെ വിവാഹം കഴിപ്പിച്ചു എന്നതായിരുന്നു കേസ്.
നിയമനടപടികൾ
നിരന്തരം വ്യവഹാരങ്ങൾ നടത്തിയ നവാബ് രാജേന്ദ്രനെ ശല്യക്കാരനായ വ്യവഹാരി ആയി പ്രഖ്യാപയ്ക്കണമെന്നാവശ്യപ്പെട്ട് അഡ്വക്കേറ്റ് ജനറൽ ഒരിക്കൽ കോടതിയിലെത്തി.
പക്ഷേ കോടതി ഈ ഹർജി ഫയലിൽ പോലും സ്വീകരിച്ചില്ല.
ഹർജ്ജി തള്ളിക്കൊണ്ട് ഹൈക്കോടതി ജഡ്ജി സുകുമാരൻ നടത്തിയ പ്രസ്താവന ഇതായിരുന്നു.
-ഒരു വ്യക്തിയേയോ പ്രവർത്തനത്തേയോ കേന്ദ്രീകരിച്ചല്ല നവാബ് രാജേന്ദ്രന്റെ വ്യവഹാരം.
ഭരണ - പ്രതിപക്ഷ ഭേദമെന്യേ അതുണ്ട്.
രാഷ്ട്രീയക്കാരും പത്രാധിപന്മാരും മുഖ്യമന്ത്രിമാരും സ്പീക്കർമാരും ജഡ്ജിമാർ പോലുമുണ്ട്.
ചിലപ്പോഴൊക്കെ പൊതു പ്രാധാന്യമുള്ള കാര്യങ്ങൾ പൊതുജനശ്രദ്ധയിൽ കൊണ്ടുവരാൻ വ്യവഹാരങ്ങൾ സഹായകരമാവുന്നുണ്ട്- ഈ പ്രസ്താവന നവാബിന് ഒരു തിലകമാവുകയാണ് ചെയ്തത്.
നവാബിനെ കുറിച്ചുള്ള ലേഖനങ്ങൾ
പത്രപ്രവർത്തകനായ കമൽ റാം സജീവ് നവാബ് രാജേന്ദ്രനെക്കുറിച്ച് ഒരു പുസ്തകം എഴുതിയിട്ടുണ്ട് .
നവാബ് നൽകിയ കേസിന്റെ കഥകളാണ് നവാബ് രാജേന്ദ്രൻ ഒരു മനുഷ്യാവകാശപ്പോരാട്ടത്തിന്റെ ചരിത്രം എന്ന ഈപുസ്തകത്തിലെ വിഷയം.
അഴിമതിക്കെതിരായ പ്രവർത്തനങ്ങൾ പരിഗണിച്ച് മാനവസേവാ അവാർഡ് നവാബിന് ലഭിച്ചിട്ടുണ്ട് .
അവാർഡ് തുകയായ രണ്ട് ലക്ഷം രൂപ എറണാകുളം ജില്ലാ ആശുപത്രിയിലെ മോർച്ചറി നിർമ്മാണത്തിനായി നവാബ് നൽകിയിരുന്നു.
അന്ത്യനാളുകൾ
ക്യാൻസർ ‍ രോഗബാധിതനായ നവാബ്‌ രാജേന്ദ്രൻ 2003 ഒക്ടോബർ 10-ം തിയ്യതി അന്തരിച്ചു .
ഹോട്ടൽ മുറിയിൽ അവശനായി കിടന്നിരുന്ന അദ്ദേഹത്തെ ആശുപത്രിയിൽ എത്തിച്ചെങ്കിലും മരണം സംഭവിച്ചു കഴിഞ്ഞിരുന്നു.
മൃതദേഹം മെഡിക്കൽ വിദ്യാർത്ഥികൾക്ക്‌ പഠിക്കാൻ കൊടുക്കണമെന്നായിരുന്നു അദ്ദേഹത്തിന്റെ അന്ത്യാഭിലാഷം.
ഇതനുസരിച്ച്‌, പോസ്റ്റുമോർട്ടം നടത്തി എംബാം ചെയ്ത മൃതേദഹം തിരുവനന്തപുരം മെഡിക്കൽകോളേജ് അനാട്ടമി ഡിപ്പാർട്ടമെൻറിന്‌ കൈമാറുകയും ചെയ്തു.
എന്നാൽ, ശരീരം അഴുകുകയും, തുടർന്ന് രഹസ്യമായി മറവ് ചെയ്തു എന്നാരോപിച്ച് തിരുവനന്തപുരം മെഡിക്കൽ കോളേജ് അധികൃതർക്കെതിരെ പോലീസ് കേസെടുത്തു.
അവലംബം 1 2 3 http://dic.academic.ru/dic.nsf/enwiki/1677476 ↑ ↑ http://pib.nic.in/archieve/lreleng/lyr2000/rmar2000/r18032000.html ↑ http://www.hindu.com/2003/10/11/stories/2003101103700400.htm
നവാബ്‍ഗഞ്ച് A heron at the bird sanctuary A spotted deer in the Nawabganj Bird Sanctuary.
നവാബ്ഗഞ്ച് ബേഡ് സാങ്ച്വറി ഇന്ത്യയിലെ ഉത്തർപ്രദേശ് സംസ്ഥാനത്തെ കാൺപൂർ-ലക്നോ ഹൈവേയിൽ, ഉന്നാവോ ജില്ലയിൽ സ്ഥിതിചെയ്യുന്ന ഒരു പക്ഷിസങ്കേതമാകുന്നു.
2015 ൽ ഈ പക്ഷിസങ്കേതം പുനർനാമകരണം ചെയ്യപ്പെട്ട് "ഷാഹിദ് ചന്ദ്ര ശേഖർ ആസാദ് ബേഡ് സാങ്ച്വറി" എന്നായി.
പക്ഷിസങ്കേതത്തിലെ ഒരു വലിയ താടകവും അതിനെ വലയം ചെയ്തുനിൽക്കുന്ന ചുറ്റിലുമുള്ള പരിതഃസ്ഥിതിയുമാണ്  ഈ പക്ഷിസങ്കേത്തിലെ പ്രധാന ഭാഗം.
ഏകദേശം 250 തിൽ അധികം ദേശാടനപ്പക്ഷികൾക്ക് ഈ പക്ഷിസങ്കേതം ആതിഥ്യമരുളുന്നു.
ഇവയിലേറേയും മുൻ സോവിയറ്റ് രാജ്യങ്ങളിൽനിന്നും എത്തുന്നവയാണെന്നാണ് കരുതപ്പെടുന്നത്.
എന്നാൽ 1990 കൾ മുതൽ ഇവിടെയെത്തുന്ന ദേശാനടപ്പക്ഷികളുടെ എണ്ണത്തിൽ കാര്യമായ കുറവു വരുന്നുണ്ട്.
ഭൂരിപക്ഷവും ഹിമാചൽ, രാജസ്ഥാൻ തുടങ്ങിയ പുതിയ മേഖലകളിലേയ്ക്കു സ്ഥാനം മാറി സഞ്ചരിക്കുന്നു.
ഈ പക്ഷസങ്കേത്തിൽ ഒരു മാൻ പാർക്ക് നിരീക്ഷണ ടവർ, ബോട്ട് സഞ്ചരത്തിനുള്ള സൌകര്യങ്ങൾ തുടങ്ങിയവയുമുണ്ട്.
നവാസുദ്ദീൻ സിദ്ദീഖി ഇംഗ്ലീഷ് വിലാസം https://ml.wikipedia.org/wiki/Nawazuddin_Siddiqui
ഒരു ഇന്ത്യൻ സിനിമാ നടനാണ്‌ നവാസുദ്ദീൻ സിദ്ദീഖി (ജനനം 19 May 1974).
ചെറിയ റോളുകളിലൂടെ സിനിമയിൽ സജീവമായ ഇദ്ദേഹത്തിന് 2012ൽ ദേശീയ ചലച്ചിത്രപുരസ്കാരത്തിന്റെ ഭാഗമായി സ്പെഷൽ ജൂറി അവാർഡ് ലഭിക്കുകയുണ്ടായി .
ഉത്തർപ്രദേശിലെ മുസാഫർ നഗർ ജില്ലയിലെ ബുധാർ ഗ്രാമത്തിലാണ് ഇദ്ദേഹം ജനിച്ചത്‌.
പിതാവ് ഒരു കർഷകനായിരുന്നു.
ഏഴു സഹോദരങ്ങളും രണ്ടു സഹോദരിമാരുമുണ്ട്.
സയൻസ് ഗ്രാജുവേഷന് ശേഷം ഇദ്ദേഹം കെമിസ്റ്റ് ആയി കുറച്ചു കാലം ജോലി ചെയ്തിരുന്നു.
നാഷണൽ സ്കൂൾ ഓഫ് ഡ്രാമയിലെ പഠനത്തിന് ശേഷം ഇദേഹം മുംബയിലേക്ക് താമസം മാറി.
ആദ്യം ചെറിയ റോളുകൾ മാത്രമായിരുന്നു അദ്ദേഹത്തിന് ലഭിച്ചിരുന്നത്.
അഭിനയിച്ച ചലച്ചിത്രങ്ങൾ വർഷം ചലച്ചിത്രം കഥാപാത്രം കുറിപ്പുകൾ 1999 Sarfarosh Terrorist / Informer Shool Waiter 2000 Jungle Khabri (messenger) Dil Pe Mat Le Yaar!!
Nawaz Uncredited Dr. Babasaheb Ambedkar As one of the leaders of Second Mahad Satyagraha and in background of Manusmriti Dahan 2003 The Bypass First bandit Mudda – The Issue Cameo മുന്നാഭായി എം.ബി.ബി.എസ്. Pickpocketer 2006 Family 2007 Aaja Nachle Ek Chalis Ki Last Local Ponnappa's brother Manorama Six Feet Under Local goon Black Friday Asgar Mukadam 2008 Black White Tahir Tayyabuddin 2009 ഫിരാഖ് Hanif ന്യൂ യോർക്ക് Zilgai Dev.
D Singer at wedding Special appearance in song "Emotional" 2010 Peepli Live Rakesh Kapoor 2011 Dekh Indian Circus Jethu National Film Award – Special Jury Award / Special Mention (Feature Film) (also for Talaash , Gangs of Wasseypur and Kahaani ) 2012 Kahaani IB Officer A. Khan Patang Chakkku Paan Singh Tomar Gopi Gangs of Wasseypur - Part 1 Faizal Khan Lions Favorite Actor Gangs of Wasseypur - Part 2 Faizal Khan Lions Favorite Actor ചിറ്റഗോങ് Nirmal Sen Talaash Taimur Asian Film Award for Best Supporting Actor Miss Lovely Sonu Duggal Theatrical release 2014 2013 Aatma Abhay Bombay Talkies Purandar Shorts Unnamed Liar's Dice Nawazuddin Monsoon Shootout Shiva The Lunchbox Shaikh Filmfare Award for Best Supporting Actor Anwar Ka Ajab Kissa ( Sniffer ) Anwar 2014 Kick Shiv Gajra 2015 Badlapur Liak ബജ്റംഗി ഭായ്ജാൻ Chand Nawab Manjhi - The Mountain Man Dashrath Manjhi 2016 Raman Raghav 2.0 Ramanna Te3n Father Martin Das Lion Rama Australian / English Film Freaky Ali Ali 2017 Haraamkhor Shyam Monsoon Shootout Shiva Raees SP Jaideep Ambalal Majmudar In Defence of Freedom Saadat Hasan Manto Short film Jagga Jasoos Bashir Alexandar Guest Appearance Mom Daya Shankar "DK" Kapoor Munna Michael Mahinder Fauji Babumoshai Bandookbaaz Babu Bihari Lead Role The Maya Tape Saurabh Tiwari Completed Carbon Man from Mars Short film 2018 Ghoomketu Ghoomketu Lead Role Mukkabaaz Himself Guest appearance in song "Mushkil Hai Apna Meil Priye" Genius Samar Khan Manto Saadat Hasan Manto 2019 Thackeray Bal Thackeray പേട്ട സിംഗാർ സിങ് തമിഴ് ചലച്ചിത്രം Murder 4 Kaafir അവാർഡുകൾ Year Award Film Category Result 2012 ദേശീയ ചലച്ചിത്രപുരസ്കാരം Talaash: The Answer Lies Within , Kahaani , Gangs of Wasseypur , Dekh Indian Circus Special Jury Award വിജയിച്ചു 2012 Zee Cine Awards Talaash: The Answer Lies Within Zee Cine Award for Best Actor in a Supporting Role – Male വിജയിച്ചു 2012 Screen Awards Talaash: The Answer Lies Within Screen Award for Best Supporting Actor വിജയിച്ചു 2012 Stardust Awards Gangs of Wasseypur Stardust Award for Best Supporting Actor നാമനിർദ്ദേശം 2012 Asian Film Awards Talaash: The Answer Lies Within Asian Film Award for Best Supporting Actor വിജയിച്ചു 2012 New York Indian Film Festival Dekh Indian Circus Award for Best Actor വിജയിച്ചു 2012 GQ Men of the Year Awards 2012 For work done in 2012 Breakthrough Talent വിജയിച്ചു 2012 Lions Gold Awards 2012 Gangs of Wasseypur Lions Favourite Actor വിജയിച്ചു 2013 ഫിലിംഫെയർ പുരസ്കാരം The Lunchbox Filmfare Award for Best Supporting Actor വിജയിച്ചു 2013 Renault Star Guild Awards The Lunchbox Best Actor In A Supporting Role വിജയിച്ചു അവലംബം ↑ {{ cite web }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ ↑ {{ cite news }} : Check date values in: | accessdate= and | date= ( help ) ↑ ↑ ↑ ↑ ↑ ↑ ↑ ↑ {{ cite web }} : no-break space character in | title= at position 17 ( help ) ↑ {{ cite web }} : no-break space character in | title= at position 20 ( help ) ↑ Nawazuddin at GQ Men of the Year Awards 2012 ↑ Nawazuddin at Lions Gold Awards 2012
നീൽ നിതിൻ മുകേഷ് ഇംഗ്ലീഷ് വിലാസം https://ml.wikipedia.org/wiki/Neil_Mukesh
ബോളിവുഡ് ചലച്ചിത്ര രംഗത്തെ ഒരു അഭിനേതാവാണ് നീൽ മുകേഷ് .
( ഹിന്ദി : नील मुकेश, ഉച്ചാരണം: /niːl mʊkeɪʃ/ / ജനനം 15 ജനുവരി , 1982 ).
നടനായിരുന്ന നിതിൻ മുകേഷിന്റെ മകനും പ്രസിദ്ധ ഗായകനായിരുന്ന മുകേഷിന്റെ പേരക്കുട്ടിയുമാണ് നീൽ.
1988-ൽ പുറത്തിറങ്ങിയ വിജയ് എന്ന ചലച്ചിത്രത്തിൽ ഒരു ബാലതാരമായിട്ടാണ് നീൽ അഭിനയജീവിതം തുടങ്ങുന്നത്.
തുടർന്ന് 1989-ൽ ജൈസി കർനി വൈസി ബർനി എന്ന ചിത്രത്തിലും നീൽ വേഷമിട്ടു.
ഒരു നായക വേഷത്തിൽ ആദ്യമായി നീൽ അഭിനയിക്കുന്നത് 2007-ൽ പുറത്തിറങ്ങിയ ജോണി ഗദ്ദാർ എന്ന ചിത്രത്തിലാണ്.
ബോക്സ് ഓഫിസിൽ ഇത് ഒരു ശരാശരി ചിത്രമായിരുന്നു .
പിന്നീട് ന്യൂ യോർക്ക്, ആ ദേഖേം സറാ, ജയിൽ തുടങ്ങിയ പല ചിത്രങ്ങളിൽ നീൽ നായകനായി അഭിനയിച്ചു.
ഇതു കൂടി കാണുക മുകേഷ് (ഗായകൻ) അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് നീൽ നിതിൻ മുകേഷ്
നീൽസ് ട്രെഷോ ഇംഗ്ലീഷ് വിലാസം https://ml.wikipedia.org/wiki/Niels_Treschow
അദ്വൈതവാദത്തിന്റെ വക്താവായ ഒരു നോർവീജിയൻ തത്ത്വചിന്തകനാണു് നീൽസ് ട്രെഷോ .
നോർവേയിലെ ഡ്രാമ്മെൻ  എന്ന സ്ഥലത്തു 1751ൽ ജനിച്ചു.
കോപ്പൻ ഹേഗൻ സർവകലാശാലയിൽ വിദ്യാഭ്യാസം പൂർത്തിയാക്കിയ ട്രെഷോ 1803ൽ അവിടെത്തന്നെ പ്രൊഫസർ ജോലിയിൽ പ്രവേശിച്ചു.
തുടർന്നു് 1813ൽ ഡെന്മാർക്കിലെ ഒസ്ലോ സർവകലാശാലയിലേക്കു് മാറിയ അദ്ദേഹം അവിടെ തത്ത്വശാസ്ത്ര പ്രൊഫസറായി പ്രവർത്തിച്ചു.
1814-1816, 1817-1819, 1820-1822, 1823-1825 കാലഘട്ടങ്ങളിൽ വിദ്യാഭ്യാസ മന്ത്രിയായും മതകാര്യമന്ത്രിയായും പ്രവർത്തിച്ചു.
1833 സെപ്റ്റംബർ 22നു നീൽസ് ട്രെഷോ അന്തരിച്ചു.
അദ്വൈതവീക്ഷണം
പ്രപഞ്ചത്തിലുള്ള വസ്തുക്കളെല്ലാം ഒന്നിൽ നിന്നുണ്ടായിട്ടുള്ളവയാണെന്നുള്ള അദ്വൈതവീക്ഷണമാണു് നീൽസ് ട്രെഷോ പുലർത്തിയതു്.
ഇദ്ദേഹത്തിന്റെ ദൈവസങ്കല്പം സ്പിനോസയുടേതിനു സമാനമായിരുന്നു.
ദൈവത്തിന്റെ സർവവ്യാപകത്വം, എല്ലാ വസ്തുക്കളിലുമുള്ള ദൈവത്തിന്റെ അസ്തിത്വം, ദൈവത്തിന്റെ സർവാന്തര്യാമിത്വം, ദൈവത്തിന്റെ സർവശക്തി എന്നിവയെ സംയോജിപ്പിച്ചു കൊണ്ടുള്ള ഒരു വീക്ഷണമായിരുന്നു ട്രെഷോയുടേതു്.
ദൈവം എല്ലാത്തിന്റേയും സംയുക്തമല്ല, എല്ലാത്തിനേയും സംയോജിപ്പിക്കുന്ന ശക്തിവിശേഷമാണ്; ദൈവം ഒരു ആശയമല്ല, ഒരു യഥാർഥ വ്യക്തിയാണു്.
ട്രെഷോയുടെ വീക്ഷണത്തിൽ മാറ്റത്തിനു വിധേയമാകാത്തതും അനശ്വരമായിട്ടുള്ളതും സ്വതന്ത്ര അസ്തിത്വമുള്ളതുമായ ഒന്നാണു ദൈവം .
നമ്മുടെ ബോധത്തിലൂടെയാണു് ദൈവം പ്രത്യക്ഷീഭവിക്കുന്നതു്.
ശരീരവും ആത്മാവും രണ്ടാണെന്നുള്ള വാദത്തെ നീൽസ് ട്രെഷോ നിരാകരിച്ചിരുന്നു.
മനുഷ്യനെ ഒരു സംയുക്തമായി കരുതാമെങ്കിലും ആത്മാവിന്റെയും ശരീരത്തിന്റെയും സംയുക്തമാണ് മനുഷ്യൻ എന്നു പറയുന്നത് ശരിയല്ല.
ആന്തരികവും ബാഹ്യവുമായ സംവേദനങ്ങൾക്ക് വിഷയീഭവിക്കുന്ന ഒരേ വസ്തുവിന്റെതന്നെ രണ്ടു വ്യത്യസ്ത സവിശേഷതകളാണു് ആത്മാവും ശരീരവും എന്നായിരുന്നു ട്രെഷോയുടെ മതം.
അവലംബം 1 2 Treschow —His writings — Anthropology — Eilschow, by Robert Gordon - 1840ൽ ലണ്ടനിൽ നിന്നും പ്രസിദ്ധീകരിക്കപ്പെട്ട പുസ്തകം, 149 മുതൽ 153  വരെയുള്ള പേജുകൾ പുറത്തേക്കുള്ള കണ്ണി Niels Treschow - Nieles Treschow Norsk Biografisk Leksikon
നീൽ ഡിഗ്രാസ് ടൈസൺ ഇംഗ്ലീഷ് വിലാസം https://ml.wikipedia.org/wiki/Neil_deGrasse_Tyson
അമേരിക്കൻ ജ്യോതിശാസ്ത്രജ്ഞനും ശാസ്ത്ര പ്രചാരകനുമാണ് നീൽ ഡിഗ്രാസ് ടൈസൺ .
ഒട്ടനവധി ജനപ്രിയശാസ്ത്ര ടെലിവിഷൻ പരമ്പരകളുടെ അവതാരകകൻ എന്ന നിലയിലും അദ്ദേഹം പ്രശസ്തനാണ്.
നീൽ പ്രതിമ സത്യാഗ്രഹം ഇംഗ്ലീഷ് വിലാസം https://ml.wikipedia.org/wiki/Neil_Statue_Satyagraha ജെയിംസ് നീൽ
ഇന്ത്യൻ സ്വാതന്ത്ര്യ സമര കാലത്ത് ബ്രിട്ടീഷ് ഇന്ത്യയിലെ മദ്രാസ് പ്രവിശ്യയിൽ നടന്ന ഒരു സമരമാണ് നീൽ പ്രതിമ സത്യാഗ്രഹം (ഇംഗ്ലീഷ്: Neil statue Satyagraha).
മദ്രാസിലെ മൗണ്ട് റോഡിൽ സ്ഥാപിച്ചിരുന്ന കേണൽ ജെയിംസ് നീലിന്റെ പ്രതിമ നീക്കം ചെയ്യണമെന്ന് ആവശ്യപ്പെട്ടുകൊണ്ടാണ് സമരം നടന്നത്.
മദ്രാസ് റെജിമെന്റിലെ ഉദ്യോഗസ്ഥനായിരുന്ന ജെയിംസ് നീൽ 1857-ലെ ഇന്ത്യൻ കലാപം നടക്കുന്ന സമയത്ത് ലക്നൗ പിടിച്ചെടുക്കുന്നതിനുള്ള പോരാട്ടത്തിനിടയിൽ കൊല്ലപ്പെട്ടിരുന്നു.
ലഹള അടിമച്ചമർത്തുന്നതിൽ ഒരു പ്രധാന പങ്കു വഹിച്ച ഈ ബ്രിട്ടീഷ് ഉദ്യോഗസ്ഥൻ 'അലഹബാദിലെ കശാപ്പുകാരൻ' എന്നാണ് അറിയപ്പെട്ടിരുന്നത്.
ഇദ്ദേഹത്തിന്റെ സ്മരണയ്ക്കായി മദ്രാസിലെ മൗണ്ട് റോഡിൽ (ഇപ്പോഴത്തെ അണ്ണാ ശാലൈയിൽ) ഒരു പ്രതിമ സ്ഥാപിക്കുകയുണ്ടായി.
ഈ പ്രതിമ സ്ഥാപിക്കുന്ന സമയത്തു തന്നെ പല ദേശീയവാദികളും വിമർശനവുമായി രംഗത്തെത്തിയിരുന്നു.
പ്രതിമ നീക്കം ചെയ്യണമെന്ന് ആവശ്യപ്പെട്ടുകൊണ്ട് മദ്രാസ് മഹാജനസഭയും ഇന്ത്യൻ നാഷണൽ കോൺഗ്രസും സമരം ആരംഭിച്ചു.